OpenLLM-France/wikimedia huggingface dataset:
# Andoni Sarriegi

Andoni Sarriegi Eskisabel (Beasain, Gipuzkoa, 1946ko abuztuaren 13a - ) euskal idazlea, euskalaria, euskararen sustatzailea eta itzultzailea da. Mekanikako ingeniari teknikoa (1967) eta Hizkuntza Plangintzako diplomaduna (1995) da ikasketaz. 1966tik 1980ra, euskara irakasle izan zen; eta, 1980az geroztik, hizkuntza teknikari eta itzultzaile. Beasaingo Udaleko Euskara Zerbitzuko buru izan zen urte askoan. 2007an, erretiroa hartu zuen Administrazioko lanetatik. Hala ere, bere bizi guztian bezala, euskalgintzan dihardu orain ere.
Bost libururen egile, bakarka; beste 11ren egilekide, talde lanean; 27 liburu euskaratuak eta argitaratuak (teknikoak asko); beste 21 euskaratu eta webgune batean jarriak; eta argitaratutako beste 9 liburu, itzultzailekide gisa, talde lanean. UZEIko eta Elhuyarko hainbat lanetan partaide. Zeruko Argia, Argia, Elhuyar, Goierritarra, Beasain jaietan eta Senez aldizkarietan argitaratuak ditu hainbat artikulu.
1990. urtean, Euskaltzaindiak emandako Azkue saria jaso zuen, Ikerketa atalean, bere Materialen erresistentzia liburuarengatik.

## Lanak
### Haur eta gazte literatura

* Belartzelaiko mutikoteak (1977, Mensajero)
* Kabri (1983, Elkar)

### Hizkuntzalaritza

* Hizkuntz ordezkapena Goierrin (1992, Gerriko)
* Alfabetatzearen hastapenak Goierrin. Aurresaioak eta 1967tik 1975erakoak (2000, Goierriko Euskal Eskola)

### Ikasliburuak

* Materialen erresistentzia (1989, Elhuyar). Buruxkak liburutegi digitalean online eskuragarri, dohainik.

## Sariak eta errekonozimenduak

* 1990: Resurrección Maria Azkue saria euskarazko ikerlanetarako. Bilboko Aurrezki Kutxa.

## Erreferentziak

* 1 2 Felix Ibargutxi Otermin: «Andoni Sarriegi Eskisabel», Auñamendi Eusko Entziklopedia.
* 1 2 «Andoni Sarriegi Eskisabel», Euskal Idazleen Elkartearen webguneko orria.
* ↑ Andoni Sarriegi Eskisabel (2009): «Idazmakinetatik itzulpen memorietara», Senez, 37. zenbakia, 2009.
* ↑ «Azkue sariketak (1975-1990)», Euskaltzaindiaren webguneko orria.
* ↑ Andoni Sarriegi Eskisabel (1989): Materialen erresistentzia, Buruxkak liburutegi digitalean online eskuragarri, dohainik.
* ↑ Artetxe, Karmele 1976-. (2011). Euskara unibertsitatera bidean : eragileak eta proiektuak (1939-1990). Udako Euskal Unibertsitatea ISBN 978-84-8438-374-1. PMC 907050485. (Noiz kontsultatua: 2020-03-27).

## Kanpo loturak

* Andoni Sarriegi, Literaturaren Zubitegian.
* Datuak: Q12253499
# Andoni Tascon

Andoni Tascon Hermida (Bilbo, Bizkaia, 1998ko otsailaren 27a) Euskal herritar futbolaria da. Aurrelari gisa aritzen da.

## Kirol ibilbidea

2024ko Ekainaren 30ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3. | 2017/18 | 27 | 12 | - | - | - | - | - | - | | | - | - | 27 | 12 |
| Baskonia | Denera | Denera | 27 | 12 | - | - | - | - | - | - | | | - | - | 27 | 12 |
| Amorebieta | 2.B | 2018/19 | 36 | 10 | - | - | - | - | - | - | | | - | - | 36 | 10 |
| Amorebieta | Denera | Denera | 36 | 10 | - | - | - | - | - | - | | | - | - | 36 | 10 |
| Bilbao Athletic | 2.B | 2019/20 | 7 | 1 | - | - | - | - | - | - | | | - | - | 7 | 1 |
| Bilbao Athletic | 2.B | 2020/21 | 22 | 1 | - | - | - | - | - | - | | | - | - | 22 | 1 |
| Bilbao Athletic | 1.F | 2021/22 | 5 | 0 | - | - | - | - | - | - | - | - | - | - | 5 | 0 |
| Bilbao Athletic | 1.F | 2022/23 | 0 | 0 | - | - | - | - | - | - | - | - | - | - | 0 | 0 |
| Bilbao Athletic | Denera | Denera | 34 | 2 | - | - | - | - | - | - | - | - | - | - | 34 | 2 |
| Arenas | 2.F | 2022/23 | 14 | 2 | - | - | - | - | - | - | - | - | - | - | 14 | 2 |
| Arenas | 2.F | 2023/24 | 5 | 1 | - | - | - | - | - | - | - | - | - | - | 5 | 1 |
| Arenas | Denera | Denera | 5 | 1 | - | - | - | - | - | - | - | - | - | - | 5 | 1 |
| Zalla | DH | 2023/24 | - | - | - | - | - | - | - | - | - | - | - | - | - | - |
| Zalla | DH | 2024/25 | - | - | - | - | - | - | - | - | - | - | - | - | - | - |
| Zalla | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 116 | 27 | - | - | - | - | - | - | - | - | - | - | 116 | 27 |

## Kanpo estekak

* Fitxa - www.athletic-club.eus
* Datuak: Q106908495
# Andoni Urzelai

Andoni Urzelai Eraña (Aretxabaleta, Gipuzkoa, 1967ko urtarrilaren 18a - ) euskal idazlea eta telebista errealizadorea da.

## Biografia

XXI. mendearen hasieran bi liburu argitaratu zituen, Haginkadaka eta Zirkulua. Lehenengoarekin Irun Hiria literatur saria irabazi zuen. 2015ean gazteleraz atera zuen aurreneko liburua, Demencia izena duena, bertan gaur egungo gizartea aztertzen du. Urte berean Karanbola toxikoak ipuin liburua atera zuen. 2022ko martxoan liburu berria atera du, Ametsen trafikatzailea izena duena. "Fabula hiperboliko" gisa definitu du.
Telebistan ere lan egin du, hainbat programatan errealizadorea izan baita, "Bricomanía" edo Karlos Argiñanoren programetan esate baterako.

## Lanak
### Nobela

* Haginkadaka (2002, Kutxa)
* Zirkulua (2004, Erein)
* Demencia (2015, Baile del sol)
* Karanbola toxikoak (2015, Susa)
* Ametsen trafikatzailea (2022)

## Sariak

* Irun Hiria (2002)

## Erreferentziak

* ↑ «Andoni Urzelai: «Famatu ez dena, ez da ezer gizartean»» Argia (Noiz kontsultatua: 2022-01-28).
* ↑ (Gaztelaniaz) «ENTREVISTA A ANDONI URZELAI CON SU "DEMENCIA" PARA GARA» Patxi Irurzun 2015-08-17 (Noiz kontsultatua: 2022-01-28).
* ↑ «Susa literatura - Andoni Urzelai» www.susa-literatura.eus (Noiz kontsultatua: 2022-01-28).
* ↑ Elustondo, Ihintza. «Keinu bihurria errealitateari» Berria (Noiz kontsultatua: 2022-01-28).
* ↑ Alzuru, Jone Bastida. «Surrealista bezain errealista» Berria (Noiz kontsultatua: 2022-03-15).

## Kanpo estekak

* Andoni Urzelai literaturaren zubitegian
* Datuak: Q12253500
# Andoni Ugalde Muguruza

Andoni Ugalde Muguruza, pilota arloan Ugalde deituraz ezaguna (Oiartzun, Gipuzkoa, 1995eko martxoaren 31) esku huskako pilotari profesional ohia da. Aurrelari aritzen zen, Aspe enpresarekin. Profesionaletako estreinako partida 2016ko ekainaren 24an jokatu zuen, Eibarko Astelena pilotalekuan; eta azkena, 2016ko ekainaren 24an, Beasaingo Antzizar pilotalekuan. Hala, bada, ibilbide laburra egin zuen profesionaletan (hiru urte besterik ez); izan ere, ez zuen espero zen mailarik eman, eta enpresak ez zion kontratua berritu.
Ekoteknologiako Ingeniaritzako ikasketak egin ditu.

## Erreferentziak

* ↑ (Gaztelaniaz) «Andoni Ugalde debuta con victoria», Noticias de Gipuzkoa, 2016-06-25.
* ↑ (Gaztelaniaz) Ander Millan. (2019-06-16). «Andoni Ugalde se despidió en Beasain con una bonita acogida» Pilotaren Txokoa (Noiz kontsultatua: 2020-07-17).
* ↑ (Gaztelaniaz) «Ugalde no seguirá en Aspe» 21iguales.com 2019-05-15 (Noiz kontsultatua: 2020-07-17).
* ↑ (Gaztelaniaz) Igor G. Vico: «Andoni Ugalde se estrena con Aspe el viernes en el Astelena», Deia, 2016-06-21.

## Kanpo estekak

* Enpresako fitxa
* Datuak: Q27536142
# Apamea (Siria)

    Artikulu hau Siriako antzinako hiriari buruzkoa da; beste esanahietarako, ikus «Apamea (argipena)».
Apameia (grezieraz : Απάμεια; arabieraz : آفاميا‎, Afamia) Siriako antzinako hiri bat da, gaur egungo Hamatik 50 kilometrora kokatua, Orontes ibaiaren ondoan. Gaur egungo Qal`at al-Madhīq hiritik gertu dago aztarnategi arkeologikoa.

## Historia

K.a. 300. urtean Seleuko I.a Nikator erregeak, seleukotarren lehenak, hiriari izen hau eman zion bere emazteari Apama zeritzolako (Artabazoren alaba).
Kristau garaian filosofia eta ezagutzaren gune garrantzitsu bihurtu zen, 500.000 biztanletik gorako populaziora iritsiz.
Hiri honetan bake itun inportante bat egin 188an, Magnesiako gudua izan eta bi hurtura, erromatarren eta Antioko III.a Handiaren artean.
Kontserbatutako hondakin gehienak Bizantziar Inperioaren garaikoak dira.

## Kanpo estekak

* Artikulu hau, osorik edo zatiren batean, portugesezko Wikipediako «Apameia» artikulutik itzuli da; zehazki, 2018-04-29ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q617550
* Multimedia: Apamea / Q617550
# Apamea (argipena)

Apamea edo Apameia (antzinako grezieraz: Απάμεια) mendebaldeko Asian Seleuko I.a Nikatorrek Apama bere emaztearen omenez eratutako zenbait hirien izena da:
* Apamea, Babilonian;
* Apamea, Median;
* Apamea, Bitinian;
* Apamea, Eufratesen;
* Apamea, Frigian;
* Apamea Ragiana;
* Apamea, Sirian.
# Apamea zeta

Apamea zeta Noctuidae familiako sitsa da, Europa osoan eta Ipar Amerikan bizi dena.

## Azpiespezieak

* Apamea zeta zeta (Europa gehienean)
* Apamea zeta assimilis
* Apamea zeta marmorata
* Apamea zeta cyanochlora (Bulgarian)
* Apamea zeta hellernica (Grezian)
* Apamea zeta sanderkovacsi (Errumanian)
* Apamea zeta downesi Mikkola, 2009 (Ipar Amerikan)
* Apamea zeta murrayi (Gibson, 1920) (Ipar Amerikan)
* Apamea zeta pelagica Mikkola, 2009 (Ipar Amerikan)
* Apamea zeta nichollae Hampson, 1908 (Ipar Amerikan)
Apamea zeta alticola azpiespezie ohia egun espezietzat jotzen dute, Apamea alticola (Smith, 1891) izenaz.

## Erreferentziak

* ↑ Chinery, Michael. (1986). Collins Guide to the Insects of Britain and Western Europe. .

## Kanpo estekak

* Datuak: Q146490
* Multimedia: Apamea zeta / Q146490
# Apameako Bakea

Apameako Bakea, K.a. 188an, Antioko III.a Handia seleuzidar erregea eta bere aliatuek, Erroma, Pergamo, Mazedonia eta Rodasen aurka jasandako porrotarekin amaitu zen Magnesiako guduaren ondoren (K.a. 189) sinatutako bake hitzarmen bat izan zen.

## Hitzarmenean adostutako baldintzak

* Antioko III.a Handia seleuzidar erregeak, kalteordain bezala, 15000 talentu ordaintzeko konpromezua hartu zuen.
* Antioko III.ak, Kartagoko buruzagia zen Anibal ere Erromari eman behar zion. Baina baldintza hau ez zen bete, kartagoarrak, Bitiniarantz ihes egin baitzuen.
* Antiokok, Taurus mendietatik iparraldeko Asia Txikiaren zatiari uko egiten zion, gainontzeko lurraldeetan errege bezala geratzen zelarik.
* Bosforo itsasartetik nabigatzeari uko egiten zion.
* Bere elefante eta itsasontziak uzten zituen, hamar izan ezik
* Rodasek, Lizia osoa eta Kariaren zati bat jasotzen zituen.
* Eumenes II.a Pergamokoak, Kersoneso europarra jasotzen zuen Gallipoliko penintsula, Bosforo eta Helesponto itsasarteen jabe bezala geratzen zelarik.
* Erromak, etoliarrak menderatu, eta, hauen politika, erromatar senatuaren politikaren mende jarri zuen, Delfoseko Anfiktionian zuten eragina kenduz.
* Filipo V.a Mazedoniakoak lurralderen batzuk hartu zituen
* Erromak, Joniar Itsasoko Zante eta Zefalonia uharteak erantsi zituen.

## Hitzarmenaren ondorioak

Apameako baketik aurrera, Seleuzidar Inperioak, Erromarentzat mehatxu bat izateari utzi zion, eta, Egiptoren ahultasunagatik eta Ekialdeko Mediterraneoko gainontzeko estatuen botere faltagatik, Erroma, inguru osoan nagusi izateko oinarriak finkatu ziren.

## Kanpo estekak

* Datuak: Q1259381
* Multimedia: Treaty of Apamea / Q1259381
# Alice Miller

Alice Miller (Piotrków Trybunalski, Polonia, 1923ko urtarrilaren 12a - Saint-Rémy-de-Provence, Frantzia, 2010eko apirilaren 14a) suitzar psikoanalista famatu bat izan zen, umeen tratu txarren eta gizartearen eragina indibiduetan egindako lanengatik. Alicja Englard izenaz, Polonian jaio zen, familia judu batean, baina Suitzan hazi eta ikasi zuen. 1953an, filosofian, psikologian eta soziologian doktoratu zen, Basileako Unibertsitatean. 1986an, Janusz Korczak saria eman zioten . 1949an Andreas Millerekin ezkondu zen, baina 1973an banandu ziren. Bi seme izan zituzten, Martin eta Julika. 1953 eta 1960 tartean, Alice Millerrek psikoanalisia ikasi egin zuen eta 1960an Zurich-en praktikak egin zituen.

## Erreferentziak

* ↑ «Alice Miller - nieprzepracowany uraz i koncepcje, które się nie sprawdziły - Psychologia.net.pl» psychologia.net.pl (Noiz kontsultatua: 2021-08-01).
* ↑ (Ingelesez) «You're Welcome, World: 8 Ways Poles Have Made Your Life Better» Culture.pl (Noiz kontsultatua: 2021-08-01).
* ↑ (Polonieraz) Domeracki, Piotr. (2016-10-06). «Pedagogika czy antypedagogika? Wokół kryzysu współczesnej edukacji z perspektywy filozoficznej» Annales Universitatis Mariae Curie-Sklodowska, sectio I – Philosophia-Sociologia 41 (1): 7. doi:10.17951/i.2016.41.1.7. ISSN 0137-2025. (Noiz kontsultatua: 2021-08-01).

## Kanpo estekak

* Datuak: Q236384
# Allianz Arena

Allianz Arena Alemaniako Baviera eskualdean dagoen Munich hiriko iparraldean dagoen Fröttmaning auzoan dagoen futbol zelaia da. Bertan jokatzen duten etxeko taldeak FC Bayern München eta TSV 1860 München dira, talde hauek aurretik Municheko Olinpiar Estadioan jokatu ohi zuten.
Alemanian ospatu ziren 2006ko Munduko Futbol Txapelketako azpi-egoitzetako bat izan zen. Ospakizun honetarako eta betiere FIFAren araudian oinarritutako arrazoiak zirela eta, estadioak denboraldi batetarako Municheko FIFAren Munduko Kopako Estadioa izena eraman zuen. Antzeko arrazoiak zirela eta, UEFAk antolatutako txapelketetan München Arena izena darama. Aldaketa hauetatik at, estadioaren izen ofiziala Allianz Arena da.
Allianz Arena estadioa era herrikoian eta bere itxurarengatik Schlauchboot (euskaraz: ontzi puzgarria) ezizenez ezagutzen da.

## Historia

2001ko urriaren 21an Bavieran udal galdeketa bat egin zen, bertan bozkatzaileen %65,8ak (Munich hirian bozkatzeko eskubidea zutenen %37,5a) estadio berri bat eraikitzearen alde bozkatu zuen (Municheko Olinpiar Estadioa eraberritzearen aukera baztertuz).
Estadioaren diseinua Herzog & de Meuron arkitektura estudioarena izan zen, 2003an hautatua izan zelarik. Allianz alemaniar aseguruetxeak, proiektua bultzatu zuen elkarteko kide nagusia zenak, zetozen 30 urtetan estadioak bere izena eraman zezan dirua ordaindu zuen. Eraikuntzaren kostu osoa 341 milioi euro izan zen, TSV 1860 München eta FC Bayern München taldeek ordainduak.
2002ko urriaren 21ean eraikitzeari ekin zitzaion, lehenbiziko harria Franz Beckenbauerek jarri zuelarik, eta 2005ko apirilean amaitu zen. 2005ko maiatzaren 30an TSV 1860 München eta 1. FC Nürnberg taldeen arteko partiduarekin inauguratu zen. 2005ko maiatzaren 30an FC Bayern München eta Alemaniako futbol selekzio nazionalaren artean bigarren inaugurazio partidua jokatu zen.
2005ko ekainaren 2an hiriko bi futbol taldeen arteko lehenbiziko partidua jokatu zen, Paul Agostino futbolariaten gol bati esker TSV 1860 München taldeak irabazi zuelarik.
Estadioan sartutako lehen gola TSV 1860 taldeko Patrick Milchraum futbolariak sartu zuen.

## Iruditegia

* Partidu baten zehar
* Kanpoaldea
* Iparraldeko armailak
* Airetik ikusita
* Urdinez argiztatua
* Gorriz argiztatua
* Eskema

## Erreferentziak

* ↑ Munichek bere bitxi berria bataiatu du. (Gaztelaniaz)

## Kanpo estekak

* Allianz Arena estadioaren webgune ofiziala (Alemanez) (Ingelesez)
* Datuak: Q127429
* Multimedia: Allianz Arena / Q127429
# Allianz Riviera

Allianz Riviera Frantziako Itsas Alpeak departamenduko Niza hirian dagoen futbol estadio bat da. OGC Nice taldearen jokalekua da.

## Historia

2013ko irailaren 22an inauguratu zen eta 35.624 ikusleentzako edukiera du.

## Kanpo estekak

* Allianz Riviera estadioaren webgunea (Frantsesez)
* Datuak: Q127372
* Multimedia: Allianz Riviera / Q127372
# Allier

Allier (okzitanieraz Alèir) Auvernia-Rodano-Alpeak eskualdeko departamendua da (03), Allier ibaiak zeharkatua.
Prefektura Moulins hirian dago.
Mugakide ditu Cher, Nièvre, Saona eta Loira, Loira, Puy-de-Dôme eta Creuse departamenduak.

## Ikus, gainera

* Allier departamenduko udalerrien zerrenda

## Kanpo estekak

* Datuak: Q3113
* Multimedia: Allier / Q3113
* ↑ "Claude Riboulet succède à Gérard Dériot à la tête du Conseil départemental de l’Allier", France 3, 25.09.2017.
# Allianz

Allianz S.E. alemaniar aseguru-etxea da, Munichen egoitza duena. Allianz bizitza, osasuna eta beste aseguruak saltzen dituen multinazionala da, batez ere, Mendebaldeko Europan, Amerikan, Asia-Pazifikoan eta Ekialde Hurbilean lan egiten duena.
2010ean Forbes aldizkariaren enpresen zerrenda, 12.a izan zen.

## Erreferentziak

* ↑ Forbes. (2010-4-21). The Global 2000: 1–100. .

## Kanpo estekak

* Webgune ofiziala
* Datuak: Q487292
* Multimedia: Allianz SE / Q487292
# Allier (ibaia)

Allier ibaia, okzitanieraz Alèir, Frantziako erdialdeko ibai bat da.
Erdialdeko Mendigunean jaio, Lozère departamentuan era Mende udalerriaren ekialdean, eta 421 kilometro egin ondoren urak Loira ibaian isurtzen ditu, Nevers udalerriaren mendebaldean.

## Departamentuak eta udalerriak

Allier ibaiak departamentu eta udalerri haue zeharkatzen ditu:
* Lozère: La Bastide-Puylaurent, Langogne;
* Ardèche - ibaia departamendu hau eta Lozère arteko mugan zehar doa;
* Haute-Loire: Monistrol-d'Allier, Langeac, Brioude;
* Puy-de-Dôme: Brassac-les-Mines, Auzat-la-Combelle, Issoire, Cournon-d'Auvergne, Pont-du-Château;
* Allier: Saint-Yorre, Vichy, Varennes-sur-Allier, Moulins, Château-sur-Allier;
* Cher: Mornay-sur-Allier;
* Nièvre.
* Datuak: Q2464
* Multimedia: Allier River / Q2464
# Alligator (Mississippi)

Alligator Mississippiko herri bat da. Bolivar konderrian kokatua dago. 2010ean 208 biztanle zituen, 2,6 kilometro koadrotan banatuta.

## Ikus, gainera

* Bolivar konderria

## Kanpo estekak

* Datuak: Q1890595
* Multimedia: Alligator, Mississippi / Q1890595
# Allies Refuge operazioa

Allies Refuge operazioa (euskaraz: 'Aliatuak Errefuxiatu' operazioa) abian den Ameriketako Estatu Batuetako operazio militar bat da, arrisku egoeran dauden afganiar zibilen –bereziki itzultzaileak–, Estatu Batuetako enbaxadako langileak eta Immigrazio Bisatu Berezien beste balizko eskatzaile batzuk aire-garraiorako, Afganistandik. Operazio honetako soldaduek NATOri eta eskualdeko aliatuei ere lagundu zieten, Kabuleko Nazioarteko Aeroportuan ebakuatzeko egiten zituzten ahaleginetan.

## Erreferentziak

* ↑ (Ingelesez) «Biden to announce "Operation Allied Refuge" to airlift all eligible Afghans» Newsweek 2021-07-14 (Noiz kontsultatua: 2021-08-19).
* ↑ (Ingelesez) Losey, Stephen. (2021-07-15). «White House: 'Operation Allies Refuge' to Start Evacuating Afghans by End of July» Military.com (Noiz kontsultatua: 2021-08-19).

## Kanpo estekak

* Datuak: Q108127419
* Multimedia: Operation Allies Refuge / Q108127419
# Aleksander Zawadzki

Aleksander Zawadzki (Będzin, 1899ko abenduaren 16a – Varsovia, 1964ko abuztuaren 7a) poloniar militar eta politikari komunista izan zen. Poloniako estatuburua izan zen 1952tik hil zen arte.
1913an ikasketak utzi eta lanean hasi behar izan zuen aitak istripu bat izan ondoren. Lehen Mundu Gerran Turingiara joan zen nekazaritzan lan egitera. 1917an atxilotu egin zuten patroia jipotzeagatik eta presoen eremu batera bidali zuten. Ihes egin eta ikatz meategietara joan zen Silesia Garaira.
1918an Poloniara itzuli eta poloniar armadan sartu zen eta Polonia-Sobietar Batasuna Gerran parte hartu zuen. Gerra ostean meatzean hasi zen berriro lanean eta 1923an Poloniako Alderdi Komunistan sartu zen. 1925ean Vilnan atxilotu zuten, poliziaren informatzaile bat hiltzea egotzita, eta espetxera bidali zuten. 1932an askatu zuten eta Sobietar Batasunera joan zen. 1934an Poloniara itzuli zenean, hainbat aldiz atxilotu zuten. Sobietarrek 1939an askatu zuten Poloniako ekialdea okupatu ondoren.
1947an Sejmeko kide hautatu zuten eta 1952an Poloniako Estatu Kontseiluko presidente izendatu zuten.
* Datuak: Q712459
* Multimedia: Aleksander Zawadzki (politician) / Q712459
# Aleksander Konjajev

Aleksander Konjajev (1909ko ekainaren 3a - 1995eko apirilaren 10a) errusiar jatorrizko esloveniar agronomoa eta Ljubljanako Unibertsitateko Bioteknologia Fakultateko dekanoa izan zen. Esnekien mikrobiologian aditua zen.
Liburu eta artikulu zientifiko ugari idatzi zituen, baita zientzia dibulgazioko liburuak ere. Bi aldiz irabazi zuen Levstik saria, 1984an Nevidni živi svet (Mundu bizigarri ikusezina) liburuarekin eta 1991an Nejc in drobnoživke (Nejc eta mikrobioak) lanarekin.

## Kanpo estekak

* Datuak: Q4714953
# Aleksander Šliwka

Aleksander Šliwka (1995eko maiatzaren 24a) boleibol jokalari profesional poloniarra da eta Suntory Sunbirds eta Poloniako talde nazionalean kanpoko bateatzaile gisa jokatzen du. 2024ko Parisko Olinpiar Jokoetan zilarrezko domina irabazi zuen. 2018ko Munduko Txapelduna ere bada, eta Txapeldunen Liga hiru aldiz irabazi zuen ZAKSArekin (2021, 2022, 2023).

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Gizonezkoak, estalia |

## Erreferentziak

* ↑ (Polonieraz) «Oficjalnie: Aleksander Śliwka zawodnikiem Suntory Sunbirds» TVP Sport 31 May 2024.
# Aleksandr Aleksandrovitx Txuprov

Alexander Alexandrovitx Txuprov (errusieraz: Алекса́ндр Александро́вич Чупро́в) (Mosal'sk, Errusia, 1874ko otsailaren 18a/otsailaren 5a - Geneva, 1926ko apirilaren 19a) errusiar estatistikaria izan zen. Probabilitatea eta estatistika uztartzeko ekarpenak egin zituen, Andrei Markovekin lankidetzan. Aldi berean, laginketa geruzatuari buruzko emaitza jakingarriak lortu eta estatistika-dependentzia aztertu zuen. Errusiar Iraultzaren garaitik, Errusiatik alde egin eta Mendebaldeko Europako herrialdeetan ibili zen hil arte.
# Aleksander Tõnisson

Aleksander Tõnisson (1875ko apirilak 17 - 1941ko ekainak 30) Estoniako Independentzia Gerran parte hartu zuen estoniar jeneral-nagusia izan zen.
1899an Vilniuseko Akademia Militarrean graduatu zen. Errusia-Japonia Gerran parte hartu zuen, komandante mailan. 1917an, Estoniarrek antolatutako armada nazionalen eraketan parte hartu zuen, eta Estoniar 1. erregimentuko komandante gisa, Rigako ofentsiban parte hartu zuen. 1918an alemaniarren okupaziotik Finlandiara ihes egin zuen. Urte bereko udazkenean itzuli eta Estoniako 1. dibisioko komandante bihurtu zen. Tennissonek Estoniako Independentzia Gerran Viru inguruan garaipenak lortu zituen. Gerra ostean bitan izan zen defentsa ministro, lehenengoz 1920an eta bigarren aldiz 1933an. 1934an armadatik erretiratu egin zen eta politikan sartu zen. 1934 eta 1939 artean Tartuko alkatea eta 1939 eta 1940an Tallinngo alkatea izan zen. 1940an Sobietar Batasuneko okupazio-agintariek atxilotu eta hurrengo urtean exekutatu zuten.

## Erreferentziak

* ↑ «Sõdur ; 17 1919 | DIGAR» www.digar.ee (Noiz kontsultatua: 2024-03-31).
# Aleksander Wolszczan

Aleksander Wolszczan (Szczecinek, Polonia, 1946ko apirilak 29) poloniar astronomo nabarmen bat da, lehen aldiz gure eguzki-sistematik kanpoko exoplaneten eta planeta pultsarren existentzia frogatu zuena.

## Biografia

Polonian hezia (Toruńgo Nicolaus Copernicus Unibertsitatean) Wolszczan 1982an joan zen AEBetara, Cornell Unibertsitatean, New Yorkeko Ithacan dagoena, lan egiteko. Handik denbora batera Pensilvaniako Estatu Unibertsitateko Astronomia irakasle bihurtu zen. Torungo unibertsitateko irakaslea eta Poloniako Zientzien Akademiako kide izan da.
Dale Fraill kanadar irratiastronomoarekin lan eginez, bien artean 1990ean PSR B1257+12 pultsarra aurkitzera eraman zuten behaketak egin zituen. Egindako aurkikuntzarekin lortutako datuen azterketarekin, pultsarraren inguruan, hurrenez hurren, Lurra baino 4,3 eta 2,8 aldiz masiboagoak ziren bi planeta orbitatzen ari zirela aurkitu zen, pultsarragandik, hurrenez hurren,, 0,36 eta 0,47 unitate astronomikoko distantziara daudenak. Planeta sistema hau gure eguzki-sistematik kanpo aurkitutako lehena izan zen, bere existentzia frogatua dagoelarik.
Wolszczanek eta Frailek euren aurkikuntzak 1992an eta 1994an argitaratu zituzten. Aditu batzuen hasierako interpretazio okerra gora-behera, gaur egun, aurkikuntza hau funtsezkotzat hartzen da.
1996an Wolszczanek AEBetako Astronomia elkarteak ematen duen Beatrice M. Tinsley saria jaso zuen.
* Datuak: Q311958
* Multimedia: Aleksander Wolszczan / Q311958